জাজৰিঃ অসম চৰকাৰ আৰু সৰ্বশিক্ষা অভিযান মিছনৰ যৌথ উদ্যোগত প্ৰাথমিক আৰু মধ্য ইংৰাজী বিদ্যালয়ত অনুষ্ঠিত হৈছে দ্বিতীয় পৰ্যায়ৰ গুণোৎসৱ৷ শিশু শিক্ষাৰ মানদণ্ড, বিদ্যালয়ৰ আন্তঃগাঁথনি, শিশুৰ শাৰীৰিক আৰু মানসিক বিকাশৰ উপযুক্ত পৰিৱেশ মূল্যায়ণৰ বাবে যোৱা ১০ অক্টোবৰৰ পৰা ৰাজ্যৰ ১২ খন জিলাৰ দৰে নগাঁও জিলাতো অনুষ্ঠিত হৈছে দ্বিতীয় পৰ্যায়ৰ গুণোৎসৱ৷ নগাঁও জিলাৰ খাগৰিজান প্ৰাথমিক শিক্ষাখণ্ডৰ অন্তৰ্গত বিদ্যালয় সমূহত গুনোৎসৱ উপলক্ষ্যে উছৱমুখৰ পৰিৱেশ সৃষ্টি হোৱা পৰিলক্ষিত হৈছে৷ গুণোৎসৱ উপলক্ষ্যে সজাই পৰাই তোলা বিদ্যালয়ৰ পৰিৱেশে পৰিৱেশে ছাত্র-ছাত্রী, শিক্ষক-শিক্ষয়িত্রী তথা অভিভাৱক উৎসাহিত কৰি তুলিছে।
জাজৰিৰ বিদ্যালয়ত গুণোৎসৱৰ পূৰ্ণ উদ্যম